Source: http://www.egyenlobanasmod.hu/index.php?g=ebh_aboutH.htm
Timestamp: 2018-07-20 05:01:18
Document Index: 9893183

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Kúria ', 'Bíróság ', 'Bíróság ', 'bíróság ', 'bíróság ']

A várandósság és a próbaidő alatti felmondás
A hatósághoz benyújtott kérelmek alapján úgy tűnik, a munkáltatók egy része továbbra is töretlenül folytatja a kismamák esetében a munkaviszony próbaidő alatti megszüntetésének gyakorlatát. A várandósság az egyenlő bánásmódról szóló törvényben védett tulajdonság, ezért ha a munkaviszony megszüntetése miatt a várandós nő a hatósághoz fordul, a közigazgatási eljárás indul a munkáltatóval szemben.
Azonos munka, eltérő fizetés
A kérelmező egy egészségügyi intézményben volt közalkalmazott. Csoportvezetői beosztásban látott el munka-, tűz- és vagyonvédelmi feladatokat évek óta. Azt sérelmezte, hogy alacsonyabb az illetménye, mint a vele azonos területen dolgozó férfi kollégáknak. Véleménye szerint a női neme miatt érte a hátrányos megkülönböztetés.
Az Egyenlő Bánásmód Hatóság az emberi méltóság garanciális intézménye, az egyenlő bánásmód követelményének megvalósulását ellenőrző autonóm állami jogorvoslati fórum.
Nem adom hozzá a nevem
A hatóság eljárását kezdeményező egyetemi hallgató „nem adom hozzá a nevem…” hozzászólással tiltakozott az intézmény Facebook-oldalán azzal szemben, hogy az egyetem díszpolgári címet adományozott egy másik állam elnökének.
EBH angol nyelvű kiadványok az Equinet weboldalán
A 2017-es év mozgalmas időszak volt az Egyenlő Bánásmód Hatóságnál. Ebben az évben számos kiadványunk angolul is megjelent, amelyek márciustól az Equinet (Esélyegyenlőségi Testületek Európai Hálózata) weboldalán is elérhetőek. A kiadványok a munkahelyi zaklatás megelőzéséről és a jogérvényesítés formáiról, az oktatás területén elkövetett zaklatásról és diszkriminációval kapcsolatos tapasztalatokról, valamint az egyenlő bánásmóddal kapcsolatos jogtudatosságról szólnak.
Kismamát nem taníttatunk!
Várandós kérelmező fordult a hatósághoz, mert a munkáltatója nem fizette meg a tanulmányi szerződésben átvállalt vizsgadíjakat, miután bejelentette, hogy gyermeket vár. Arra hivatkozott, hogy a terhessége miatt érte hátrányos megkülönböztetés, mert a munkájával elégedettek voltak, jutalmat is kapott.
„Szegénység és diszkrimináció, az érem két oldala” - Equinet konferencia Dublinban
A Hatóság két munkatársa részt vett 2018. március 22-én a „szegénység és diszkrimináció, az érem két oldala” témakörben tartott Equinet konferencián.
Diszkrimináció az iskolában
A hatóság eljárását a kiskorú tanuló törvényes képviselője kezdeményezte. Az eljárás alá vont iskola nem engedélyezte, hogy a sajátos nevelési igényű gyermek részt vegyen a ballagási ünnepségen. A döntést a tanuló fogyatékosságával összefüggő magántanulói jogviszonyával és azzal indokolták, hogy a diák nem érdemelte ki a ballagás lehetőségét. A szülő panaszolta azt is, hogy gyermeke nem jut hozzá a számára előírt fejlesztésekhez.
Bevásárlás kerekesszékkel
A kerekesszékkel közlekedő kérelmező egy hipermarket áruházban vásárolt. Fizetés után a kijáratnál a kerekesszékhez csatolható bevásárlókocsi érzékelője sípolással jelzett. Az áruház alkalmazottja tájékoztatta a kérelmezőt, hogy a speciális bevásárlókocsit nem viheti ki a parkolóba. A kérelmező állapota miatt a vásárolt árut az ölében nem szállíthatta, ezért nem tudta azokat a gépjárművéhez elvinni. Panaszával a vásárló az ügyfélszolgálathoz fordult, azonban az alkalmazottak nem vették észre, mert az alacsony kerekesszékből nem tudta felhívni magára a figyelmet. A kérelmező álláspontja szerint az áruház eljárásával hátrányosan megkülönböztette és fogyatékosságával összefüggésben megalázó, megszégyenítő környezetet alakított ki körülötte.
Az EBH 2017-ben
A közvélemény tájékoztatásának fontos módszere a hatósági tájékoztató kiadványok közzététele minden évben. A 2017. évi tájékoztató a hagyományoknak megfelelően a hatóság általános működésén túl a tavalyi év legjellemzőbb és leginkább tanulságos eseteit ismerteti majd a hátrányos megkülönböztetés területeiről, beszámol a bíróság előtti ügyekről, a nemzetközi és kommunikációs kapcsolatokról. A kiadvány megjelenéséig a 2017-es év legfontosabb statisztikai adatait infografikában tesszük közzé.
Az Egyenlő Bánásmód Hatósághoz továbbra is érkeznek kérelmek, amelyek a vakvezető, terápiás és személyi segítő kutyákkal kapcsolatosak. A - gyűjtő néven - segítő kutyát igénybe vevő gazdák sérelmei között gyakori, hogy kutyájukkal nem léphetnek be vendéglátóipari egységekbe, boltokba, parkokba, nem tartózkodhatnak a játszótereken, piacokon, közművelődési intézményekben, vagy arra kérik a gazdát, hogy tegyen a kutyára szájkosarat. Az alábbi ismertetőben összefoglaltuk a segítő kutyák gazdáinak jogait, amelyeket mindazok az intézmények, létesítmények kötelesek figyelembe venni, ahová a gazda a megkülönböztető jelzést viselő ebbel be kíván lépni, illetve ott tartózkodni szeretne. A hatóság diszkriminációs panaszként kezeli az ilyen típusú sérelmeket és megindítja a közigazgatási eljárást a bepanaszolt intézménnyel, üzemeltetővel szemben.
Nyomtatásban is megjelent!
Nyomtatásban is megjelent az EBH-füzetek négy kötete és az egyenlő bánásmóddal kapcsolatos jogtudatosság reprezentatív kutatásának eredményeit összefoglaló tanulmány.
Távmunka szülési szabadság után?
A kérelmező szülési szabadságát követően három kiskorú gyermekére tekintettel kérte a munkáltatójától, hogy heti 20 órában – és a szerződésének megfelelően - távmunkában dolgozhasson. A munkáltató azonban egyoldalú kinevezés-módosítással hivatali munkarendet határozott meg számára 8 órás munkavégzéssel a telephelyen.
Az Európai Bizottság Jogérvényesülési és Fogyasztópolitikai Főigazgatósága Brüsszelben rendezett Jogi szemináriumot
Az Európai Bizottság Jogérvényesülési és Fogyasztópolitikai Főigazgatósága Brüsszelben rendezett Jogi szemináriumot. A 2017. évi szakmai munkát összefoglaló tanácskozásról Dr. Lukovics Adél, a hatóság főreferense tudósít.
A magán oktatási intézményeknek is biztosítaniuk kell a diétás étkezést
A magánóvoda és bölcsőde nem fogadta el a diétát előíró szakorvosi igazolást és nem biztosított a kiskorú kérelmező számára tejmentes diétás étkezést. Az egyenlő bánásmód követelményét a magán oktatási intézményeknek is meg kell tartani. Az Egyenlő Bánásmód Hatóság megállapította, hogy a kiskorú kérelmezőt az egészségi állapota (tejallergia) miatt közvetlen hátrányos megkülönböztetés érte és megtiltotta az intézménynek a jogsértő magatartás jövőbeni tanúsítását.
Helyiséghasználat észszerűen
A kérelmező kulturális egyesület a művelődési ház termét szerette volna térítés nélkül használni havi két alkalommal. A kérelem szerint a helyi képviselő-testület elutasító döntésének oka az egyesület elnöke, valamint a döntést hozó testületi többség és a polgármester eltérő politikai véleménye volt.
Növekszik a befogadó oktatási intézmények száma
A hatósági eljárás tapasztalatai szerint növekszik az olyan kiskorú gyermekeket befogadó oktatási intézmények száma, amelyek fogyatékosságuk vagy egészségi állapotuk alapján az egyenlő bánásmódról szóló törvény hatálya alá tartoznak. A tankerületek pozitív hozzáállása is hozzájárul ahhoz, hogy az eljárás gyakran zárul a kiskorú kérelmezők érdekét szolgáló egyezségekkel.
Tiltott szexuális aktus a fürdőben
A hatóság vizsgálatot folytatott egy fürdővel szemben, ahonnan a kérelmezőt – állítása szerint – szexuális irányultsága miatt kitiltották. Eljárásában a hatóság megállapította, hogy a fürdő házirendjében a szexuális aktusra vonatkozó tilalom szexuális irányultságától függetlenül minden vendégre vonatkozik a fürdő területén. A hatóság ezért a kérelmet annak megalapozatlansága miatt elutasította.
Már a peronon elkérték a jegyét
A roma fiatalember még fel sem szállt a vonatra, a jegyvizsgáló már a peronon ellenőrzésre kérte a jegyét. A bíróság - a hatósághoz hasonlóan - hátrányként értékelte ezt a magatartást. Az okozati összefüggés a panaszos roma származása, bőrszíne és a jegyvizsgáló eljárása között a bíróság megítélése szerint is egyértelműen kimutatható volt.
Selejt értékesítése
A hatóság elnöke 7/2017. számú elnöki utasításával a működés során feleslegessé vált, elhasználódott vagyontárgyak csekély értékére tekintettel az eszközök versenyeztetés nélküli értékesítését rendelte el.
Ki hirdethet, ki nem?
A kérelmező a „Meleg férfiak, hideg diktatúrák,” címmel készülő dokumentumfilm és könyv elkészítéséhez hirdetéssel tervezte interjúalanyok felkutatását. A hirdetés felvételét a tartalma alapján egy cég munkatársa megtagadta, mert az „nem fér bele a hagyományos értékrendbe.”
Ki, hogyan, miért, milyen esetben fordulhat az EBH-hoz? Mit kell tartalmaznia a panasznak? Hogyan terjeszthetem elő? Gyakran ismételt kérdések rovatunkban minden további kérdésére is választ kaphat!
Van jogorvoslat! – EBH-füzetek
A hatóság az egyenlő bánásmód követelményének megvalósulását ellenőrzi olyan panaszosok ügyében, akiket diszkrimináció, hátrányos megkülönböztetés ér. A honlapon olvasható EBH-füzetek sorozat célja, hogy ismertté tegye a diszkrimináció különféle megnyilvánulásaival szemben garantált jogokat és elősegítse azok érvényesítését. A sorozat köteteiben a munkahelyi zaklatás, az iskolai zaklatás, az egyéb helyzet védett tulajdonság és az oktatás területén megvalósuló diszkrimináció eseteit és a jogérvényesítést mutatjuk be az olvasók számára. Az egyenlő bánásmód mindenkit megillet. Ajánljuk figyelmébe!
5. Roma Büszkeség Napja - 2017. október 07.
A Roma Büszkeség Napjának 5. évfordulóján az emberi jogokra hívták fel a figyelmet a fővárosi felvonulók. Szórólapokkal támogattuk és EBH-s lufikkal színesítettük a rendezvényt.
Nemzetiségi és Esélyegyenlőségi Fesztivál, Esztergom
Dr. Kócza Júlia egyenlőbánásmód-referens a Befogadó Társadalomért Egyesület szervezésében az esztergomi Nemzetiségi és Esélyegyenlőségi Fesztiválon népszerűsítette a hatóságot és a diszkriminációval szemben garantált jogérvényesítést.
Rehab Critical Mass Felvonulás - 2017. szeptember 30.
EBH-s lufikkal hívtuk fel a figyelmet a jogorvoslat lehetőségére a Rehab Critical Mass hétvégi rendezvényén.
A próbaidő alatt megszüntetett munkaviszony
A foglalkoztatási jogviszony a próbaidő alatt indoklási kötelezettség nélkül megszüntethető. Egy ilyen ügyben a hatóság határozata és a bíróság döntése egyaránt rámutatott a hátrányos megkülönböztetés esetén érvényesülő speciális szabályokra is.
Equinet tréning Brnoban
Az Egyenlő Bánásmód Hatóság munkatársa részt vett az Equinet (Esélyegyenlőségi Testületek Európai Hálózata) 2017. augusztus 31-én és szeptember 1-jén Brnoban megtartott tréningjén.
Megjelent az EBH 2016. évi tájékoztató kiadványa
A szakmai feladatokat bemutató kötet esetjogi válogatást tartalmaz az elmúlt év jellemző és figyelemre méltó jogeseteiből, a diszkrimináció területei szerinti csoportosításban.
Az Európa Tanács Rasszizmus és Intolerancia Elleni Bizottsága 2017. május 23-24-én Strasbourgban tartott szemináriumot
A tagországok egyenlő bánásmód testületei, hatóságai részére évente megrendezett szeminárium idei témája a Rasszizmus, xenofóbia, antiszemitizmus és intolerancia elleni küzdelemmel nemzeti szinteken foglalkozó speciális testületek, intézmények részére kiadott 2. számú ajánlás felülvizsgálatára készített tervezet megvitatása volt.
Többszörös diszkrimináció egy ügyben
Közfoglakoztatott nők panaszolták a polgármestert nemi alapú megkülönböztetés és zaklatás miatt. Elmondásuk szerint a polgármester megszégyenítő, degradáló, obszcén és trágár kifejezéseket használt velük szemben, ajánlatokat tett, otthonukban látogatta őket, akaratuk ellenére létesített testi kontaktust velük.
Az Egyenlő Bánásmód Hatóság 2015-ben, működésének 10. évfordulóján szakmai kiadványsorozat megjelentetéséthatározta el, EBH-füzetek címmel. Az első kiadvány a munkahelyi zaklatás, a második az iskolaizaklatás témakörében készült el. A sorozat füzetei a hatóság honlapján elérhetőek.A hatósági eljárásban az egyik leggyakrabban felmerülő kérdés, hogy hogyan értelmezzük Az egyenlőbánásmódról és az esélyegyenlőség előmozdításáról szóló 2003. évi CXXV. törvény 8. §-ának t) pontjábanszereplő „egyéb helyzet, tulajdonság vagy jellemző” fogalomkörét. Ezért választottuk jelen kiadványtémájául az egyéb helyzet fogalmát, illetve annak megjelenését és értelmezését a hatóság joggyakorlatában.
AZ EBH 2016-ban
A közvélemény tájékoztatásának fontos módszere a hatósági tájékoztató kiadványok közzététele minden évben. A 2016. évi tájékoztató a hagyományoknak megfelelően a hatóság általános működésén túl a tavalyi év legjellemzőbb és leginkább tanulságos eseteit ismerteti majd a hátrányos megkülönböztetés területeiről, beszámol a bíróság előtti ügyekről, a nemzetközi és kommunikációs kapcsolatokról. A kiadvány megjelenéséig a 2016-os év legfontosabb statisztikai adatait infografikában tesszük közzé.
Jogod van hozzá! – Emberi jogok képekben 2017. Emberi jogi képzőművészeti pályázat Győrben
A középiskolások emberi jogi oktatását is magába foglaló programot az eredményhirdetéssel zárta január 30-án a győri Széchenyi István Egyetem. A képzőművészeti pályázaton a vállalkozás szabadsága, a művelődéshez és a magánszférához való jog, a véleménynyilvánítás szabadsága, a közérdekű adatok megismerésének joga, a diszkrimináció tilalma, az emberi méltóság és az élethez való jog témakörökben készített alkotásokkal versenyeztek a diákok.
Békés megyei CSEÖH rajzpályázata
Dr. Csűri Gábor Békés megyei egyenlőbánásmód-referens az EBH különdíjával jutalmazta Bankó Amanda gádorosi kisdiák alkotását a Békés Megyei CSEÖH „ A mi családunk” című rajzpályázatán.
Internet egyenlő eséllyel
Újabb elektronikus szolgáltatás egyenlő esélyű, akadálymentes igénybevétele valósulhat meg a hatósági eljárás eredményeként.
Mit jelent az EGYENLO=
Debrecenben a Nagyerdei Víztoronyra vetített, a hatósági arculat alapszínével egyező fényreklámmal hívta fel a figyelmet Dr. Kovács Krisztián Hajdu-Bihar megyei egyenlőbánásmód-referens a hatóság megyei jelenlétére és az esélyegyenlőség társadalmi elvárására.
Az Egyenlő Bánásmód Hatóság dr. Csűri Gábor Békés megyei referens közreműködésével népszerűsíti a Békéscsabai Jókai Színház hallás-, és látássérültek számára akadálymentesített október 12-i előadását.
Rigában tanácskozott az Equinet Equality Law munkacsoportja 2016. szeptember 22-én.
„Nemek közötti egyenlőség az oktatásban” szeminárium Prága, 2016. május 19-20.
Az Egyenlő Bánásmóddal foglalkozó Szervezetek Európai Hálózata (European Network of Equality Bodies, Equinet) és a cseh ombudsman (Public Defender of Rights, Ombudsman) közösen szervezte azt a szemináriumot, amely a nemek közötti egyenlőség kérdéseivel az oktatás területén foglalkozott. A szakmai programról az Egyenlő Bánásmód Hatóság résztvevő munkatársa tájékoztatja az olvasókat.
Esélyegyenlőségi képzés a Nemzeti Közszolgálati Egyetemen
A Nemzeti Közszolgálati Egyetem vezetőinek tartott képzést 2016. május 26-án dr. Lukovics Adél, az EBH munkatársa.
Az Európa Tanács Rasszizmus és Intolerancia Elleni Bizottságának szemináriuma - Strasbourg, 2016. május 26-27.
A tagországok egyenlő bánásmód testületei és hatóságai részére évente megrendezett szeminárium idén kiemelt figyelemmel foglalkozott e szervezetek jövőbeni szerepével, feladataival, küldetésével.
A hatóság 2015-ben indította EBH-füzetek elnevezéssel szakmai kiadvány sorozatát közérdeklődésre is számot tartó témákban. Az első kiadvány a munkahelyi zaklatás témakörében készült. A második füzet témája az oktatás területén előforduló zaklatás. Az iskolai zaklatás nem elsősorban diszkriminációs kérdés és megelőzésére a jog eszközeinél a szocializációs minták, a pedagógia és a pszichológia módszerei alkalmasabbak. Mégis érdemesnek tartottuk ezt a témát arra, hogy az EBH-füzetek második számának tárgyául válasszuk, mert az iskolai közösségben elszenvedett zaklatásnak köztudottan súlyos, akár egész életre kiható következményei lehetnek a tanulók személyiségfejlődésében.
A JÓL-LÉT Alapítvány konferenciája
Dr Varga Judit, a Hatósági és Jogi Főosztály főosztályvezető-helyettese február 25-én a hatósági jogérvényesítés lehetőségeiről tartott előadást a JÓL-LÉT Alapítvány által szervezett „NEM-AKADÁLY A vállalatok társadalmi felelősségvállalása a nők és férfiak egyenlőségéért – A vezetői elköteleződés szintjei és megteremtésének lehetőségei” című szakmai konferencián.
Diszkrimináció eltérő minőségű szolgáltatással
A hatóság eljárását látássérült panaszos kezdeményezte, mert a postafiókjához webmail felületen képernyőolvasó szoftverrel sem fért hozzá és a szolgáltató díjcsomag választó felületét sem tudta használni. A távközlési szolgáltató elismerte on-line felületein az akadálymentes elérés hiányát.
Zaklatás elkerülése célhoz kötött igazoltatási gyakorlattal
Senki nem igazoltatható pusztán azért, mert hajléktalan, vagy kedvezőtlen szociális helyzetű, illetve megjelenése alapján annak tűnik. Közérdekű igényérvényesítésre jogosult társadalmi szervezet kezdeményezte a hatóság eljárását. Hajléktalan személyek zaklatásának megállapítását kérte, mert egy rendőr-főkapitányság e csoport tagjait számottevően gyakrabban igazoltatja, mint azokat, akik nem hajléktalanok. Kifogásolta, hogy az igazoltatásokat jellemzően további intézkedés nem követik, célmegjelölésük jogszerűtlen és előfordulnak szociális ellátás (orvosi ellátás, ételosztás) igénybe vétele során is.
Sérti az egyenlő bánásmód követelményét, ha a nők kedvezőbb feltételekkel léphetnek be a szórakozóhelyekre, mint a férfiak.
Az elmúlt időszakban többször sérelmezték férfiak az Egyenlő Bánásmód Hatóságnál, hogy egyes szórakozóhelyeken belépődíjat kell fizetniük, miközben a nők számára a belépés ingyenes. A bejelentések nyomán kevés eljárás indult, mert a bejelentők rendszerint nem vállalták fel, hogy kérelmezőként részt vegyenek az eljárásban, hivatalból pedig a hatóság ezeket az ügyeket nem vizsgálhatja. Azokban az esetekben, amelyekben eljárás indult, a hatóság a szórakozóhelyet üzemeltető vállalkozásokat nemi diszkrimináció miatt elmarasztalta.
A hatóság munkatársa 2016. január 28-án részt vett a Magyar Szakszervezeti Szövetség Női Tagozatának budapesti női tudást átadó konferenciáján.Dr. Varga Judit főosztályvezető-helyettes Esélyegyenlőség és a nők az egyenlő bánásmód törvény tükrében címmel tartott előadást a szakmai eseményen.
A Nemzeti Adatvédelmi és Információszabadság Hatóság munkatársai az EBH-ban
2015. október 21-én Dr. Majsa Dóra és Dr. Kádár Dóra, a Nemzeti Adatvédelmi és Információszabadság Hatóság (NAIH) munkatársai tartottak konzultációval egybekötött előadást az Egyenlő Bánásmód Hatóságnál. A hatóság elnökhelyettese és jogász munkatársai vettek részt a rendezvényen, amelyen a hatósági eljárásban alkalmazandó adatvédelmi szabályokat és az információszabadság elvének érvényesülésére vonatkozó témaköröket ismertették az előadók.
Az Egyenlő Bánásmód Hatóság elnöke és munkatársa részt vettek Brüsszelben az Equinet (Esélyegyenlőségi Testületek Európai Hálózata) 2015. október 9-én megtartott évi rendes közgyűlésén. A közgyűlés 2 évre megválasztotta az elnökség új tagjait és felvette a hálózat tagjai közé az osztrák Fogyatékossággal Élő Személyek Ügyeivel Foglalkozó Szövetségi Ombudsman, a Horvát Fogyatékossággal Élő Személyek Ügyeivel Foglalkozó Ombudswoman hivatalát, valamint a Montenegrói Emberi és Szabadságjogok Védelmével Foglalkozó Szervezetet. A közgyűlés elfogadta az Equinet 2016-os munkatervét és költségvetését.
Az edzőterem mindenkié
Gyakran tapasztalható diszkriminációs esetekben, hogy a tulajdonosi szemlélet felülírja az egyenlő bánásmód követelményének teljesítését. Az EBH jogsértést megállapító határozatának nyilvánosságra hozatalát rendelte el abban az ügyben, amelyben egy edzőterem tulajdonosa a származása miatt tiltotta meg két roma sportolónak az edzőterem látogatását. A tulajdonos álláspontja szerint ő a tulajdonos, ő dönti el, kit enged be az edzőtermébe és kit nem. Felmerül a kérdés: a tulajdonos rendelkezhet-e ilyen módon a tulajdonáról?
"Gender Eguality Index" - EIGE (Nemek Közötti Egyenlőség Európai Intézete) konferencia 2015. 06. 25-én Brüsszelben
A konferencián a vilniusi székhelyű EIGE két éves kutatásának eredményeit ismerhették meg a résztvevők, közöttük az EBH munkatársa is. Az EIGE a nemek egyenlőségére vonatkozó adatokat kutatja és elemzi uniós szinten. Gondoskodik arról, hogy az eredményeket a tagállamok megismerjék, hogy azok felhasználhatóak és integrálhatóak legyenek a tagállami politikákban. A konferencián bemutatott EIGE-kutatás a „Gender Equality Index” (a nemek közötti egyenlőség előrehaladását mérő mutató) bevezetésére irányult az Európai Unióban.
Amikor a tanú meghallgatásának mellőzése nem jogsértő
A Kúria elutasította azt a keresetet, amelyben az Egyenlő Bánásmód Hatóság határozatának hatályon kívül helyezését indítványozta a kérelmező. Egyidejűleg hatályon kívül helyezte a Fővárosi Közigazgatási és Munkaügyi Bíróság ítéletét, amely helyt adott a kérelmező keresetének. A kérelmező álláspontja szerint a munkáltatója -roma nemzetiséghez tartozásával és életkorával összefüggésben- megsértette vele szemben az egyenlő bánásmód követelményét. A hatóság határozatának felülvizsgálata iránt azért nyújtott be keresetet, mert sérelmezte hogy az általa indítványozott tanút az eljárás során nem hallgatták meg, és a hatóság nem vizsgálta a képviselő-testület üléseiről készült iratokat sem.
Száguldó jogvédők
A budapesti '56-osok terén 30 fokos melegben készülődött a Mozdulj! félmaratonváltó rajtjához közel tízezer futó. A maratoni és minimaratoni távokat is indító rendezvényen, amely az egyik legnépesebb hazai futóverseny és szabadidős sportesemény, egyéni indulók mellett munkahelyi közösségek vehettek részt. Az Egyenlő Bánásmód Hatóság munkatársai két csapattal érkeztek a Városligetben kialakított futópályákhoz.
A Fővárosi Közigazgatási és Munkaügyi Bíróság 2015. április 28-án kihirdetett ítéletében elutasította a kérelmező volt munkáltatójának az Egyenlő Bánásmód Hatóság jogsértést megállapító határozatával szemben benyújtott keresetét. A munkáltató a foglalkoztatás határozott időtartamával kapcsolatosan sértette meg az egyenlő bánásmód kötelezettségét.
Equinet szeminárium Tallinnban
Munka és családi élet összehangolása, valamint a várandóssággal összefüggő munkahelyi hátrányos megkülönböztetés volt a téma az Equinet és a házigazda Észt Nemi Esélyegyenlőségi és Egyenlő Bánásmód Bizottság szemináriumán július 1-én és 2-án Tallinnban, amelyen az EBH munkatársa is részt vett.
Visszavonták vezetői megbízását, mert gyermeke született
Egy egyetem alkalmazásában álló kérelmező azért fordult a hatósághoz, mert vezetői kinevezését a szülési szabadsága idején, anyasága miatt vonta vissza a kinevezési jogkört gyakorló miniszter. Panaszbeadványában az egyetem eljárását sérelmezte, míg az egyetem visszautasította a diszkrimináció megállapítására irányuló kérelemben foglaltakat. A hatóság megállapította, hogy az egyetem a kérelmező vezetői megbízásának visszavonásával közvetlen hátrányos megkülönböztetést valósított meg és az anyasággal összefüggésben megsértette az egyenlő bánásmód követelményét. Az elmarasztalt egyetem a határozat bírósági felülvizsgálatát kérte, majd a Kúriához fordult.
Túlsúlyos gyermek a sportorvosnál (EBH/532/1014)
Az egyezségkötés az Egyenlő Bánásmód Hatóság eljárásában olyan lehetőség, amelyben a panaszos és az eljárás alá vont ügyfelek együttműködésben alakítják ki az egyenlő bánásmódról és az esélyegyenlőség előmozdításáról szóló törvény hatálya alá tartozó jogvitájukban a mindkettejük számára elfogadható megoldás módját és kereteit. Az egyezséget jóváhagyó határozat azonnal jogerős és végrehajtható, ellene jogorvoslatnak nincs helye. Amennyiben az ügyfelek valamelyike nem teljesíti (jellemzően az eljárás alá vont részéről merülhet fel a nem, vagy nem megfelelő teljesítés), a másik fél a hatóságtól kérheti az egyezségben foglaltak végrehajtását. Az egyezség példamutató végrehajtása jellemzi a következő, 2014-ben lezárt ügyet. (További jogesetek olvashatóak a hatóság éves tájékoztató kiadványaiban.)
Esetjogi konzultáción vettek részt a megyei hálózat egyenlőbánásmód-referensei
Az Egyenlő Bánásmód Hatóság budapesti székhelyén kezdte meg a működését 2005-ben. Az egyenlőbánásmód-referensi hálózatot, amely a hatósági szolgáltatások személyes elérését megyei és járási szinteken is lehetővé teszi, 2009 szeptemberében hozta létre az EBH. A Hálózat folyamatosan működik, a megyei referensek havi 332 órában fogadják az ügyfeleket. A helyi szolgáltatásnyújtás „előszűrése” hatékonyan tehermentesíti a hatósági jogalkalmazást, információátadással fejleszti az ügyfélkörnyezet jogtudatosságát és növeli a védett csoportok jogérvényesítő hatékonyságát a településeken. A személyes ügyfélfogadások időpontjai a weboldalon (egyenlobanasmod.hu) és a hatósági honlapról letölthető mobil alkalmazással folyamatosan elérhetőek.
Egyenlő bánásmód – mindenkit megillet! EBH oktatófilm és szakmai kiadványok az ELTE rendezvényén
Az Egyenlő Bánásmód Hatóság oktatófilmmel, kutatási és információs kiadványokkal támogatta az ELTE Tanító és Óvónőképző Karán szervezett „Együttélés-együttműködés” című májusi rendezvény szakmai programját. A tanácskozáson az oktatás területén megvalósuló diszkrimináció témakörében hangzottak el előadások, majd civil szervezetek szakemberei osztották meg az óvodai és iskolai neveléssel kapcsolatos tapasztalataikat a diákokkal különféle szekciókban.
Critical Mass Rehab – II.
Második alkalommal hívta fel a figyelmet a fogyatékos emberekre május 17-én a Critical Mass Rehab civil kezdeményezés. A Clark Ádám téren gyülekező tömeg figyelemfelkeltő demonstrációk után az Erzsébet térig vonult, ahol további programok és koncertek várták az érdeklődőket. A fogyatékos emberek a láthatóvá válásukkal a közvetlen tapasztalat élményét és a szolidaritás erősödésének lehetőségét nyújtották a nagyszabású program résztvevőinek. Az integrált pedagógiai programot megvalósító Addetur Baptista Gimnázium, Szakközépiskola és Speciális Szakiskola kerekes székes tanulói az Egyenlő Bánásmód Hatóság logójával emblémázott pólókat, sapkákat, fénycsíkokat viseltek a felvonuláson.
Tájékoztatással a gyűlöletcselekmények ellen
Az Egyenlő Bánásmód Hatóság munkatársa a jogorvoslat lehetőségéről és a hatóság eljárásáról tájékoztatta gyűlöletcselekményekkel fenyegetett csoportok civil szervezeteit április 28-án. A szakmai tanácskozás résztvevői a témakörhöz kapcsolódó előadások meghallgatása után kerekasztal-beszélgetésen egyeztették szakmai programjaikat, a kihívásokat és jó gyakorlatokat, valamint az együttműködés lehetőségét az áldozatok védelmében és segítségében. Az Ebh információs és tájékoztató kiadványokkal támogatta az Ebony Egyesület szervezte szakmai program hatékonyságát.
Az Alkotmánybíróság határozata a tömegközlekedési szolgáltatások akadálymentességére vonatkozóan
Az Alkotmánybíróság 2015. február 9-én elutasította Dr. Szabó Máté alapjogi biztos utólagos normakontrollt kérő eljárását azzal kapcsolatban, hogy a személyszállítási szolgáltatásokról szóló 2012. évi XLI. tv. 51. § (4) bekezdésének módosításával az akadálymentesítés teljesítésére vonatkozó konkrét határidő a jogszabályból kikerült.Az Sztv. 2012. december 31-én hatályba lépett módosítása értelmében a tömegközlekedési és utasforgalmi létesítmények akadálymentesítését fokozatosan kell megvalósítani. Az alapvető jogok biztosa kifejti, hogy a szabályozás a Fogyatékossággal élő személyek jogairól szóló ENSZ egyezményben foglalt kötelezettség teljesítésének elmaradását eredményezheti, mert a "fokozatosan" fordulat lehetővé teszi anyagi források hiányára történő hivatkozással az akadálymentesítés elmaradását.A biztos szerint a fogyatékos emberek emberi méltóságának, valamint a szabad mozgás és a tartózkodási hely szabad megválasztásának jogát sérti, hogy az Sztv. nem határoz meg konkrét határidőt az akadálymentesítéshez, mert ellenőrizhetetlen lesz a norma és mindez visszalépést jelent a korábbi intézményvédelmi szinthez képest. Felhívja a figyelmet arra is, hogy a kötelezettség teljesítésére nyitva álló határidő meghatározásának hiánya miatt jogalkotói mulasztás állhat fenn az Sztv. 51. (4) bekezdése vonatkozásában.
II. Kritikai Pszichológia Konferencia
Második alkalommal rendezte meg a szakmai tanácskozást a Kritikai Pszichológiai Műhely az ELTE-n 2015. április 17-én, hogy dialógusokat kezdeményezzen olyan alapvető kérdésekben, mint a hátrányos helyzet, az egyenlőtlenség, az előítélet és a diszkrimináció a pszichológiai praxis terepein; a szakemberek társadalomismerete és társadalmi tudatossága.
Bejelentővédelem, antikorrupció, integritás
2015. április 15-én az Alapvető Jogok Biztosának Hivatalában a „Bejelentővédelem, antikorrupció, integritás” témakörében rendezett szakmai konferencián vett részt a hatóság munkatársa. A rendezvényen – egyebek mellett – az AJBH munkatársai beszámoltak a közérdekű bejelentések kezelésének 2014. január 1-től ellátott feladatairól, a bejelentések nyomán indított vizsgálatokról és azok eredményeiről.
Jelen vagyunk! - Nemzetközi Roma Nap
Az Egyenlő Bánásmód Hatóság az április 8-i Nemzetközi Roma Nap alkalmából a Romaversitas Alapítvány diákjai által ajánlott verseket helyezte el az ügyfélteréhez kapcsolódó falfelületén.
Bírói hivatásra felkészítő képzés-sorozatot indított a Magyar Igazságügyi Akadémia
Diszkriminációs mechanizmusaink és késztetéseink - a véleményalkotás rejtett konstrukciója címmel tart előadást a Magyar Igazságügyi Akadémián Dr. Pánczél Márta, az Egyenlő Bánásmód Hatóság Kommunikációs és Partnerségi Főosztályának vezetője. Előadásában olyan ismeretekre és összefüggésekre mutat rá, amelyek a résztvevőket az előítéletek, a hátrányos megkülönböztetés és a diszkriminatív magatartások felismerésében segítik.
Közigazgatási intézményekben és szakmai hálózatokban terjeszti az EBH társadalomtudományi kutatásainak eredményeit
Kormányhivatalok és megyei önkormányzatok munkatársaihoz, kutatóintézetek és kutatócsoportok szakembereihez, felsőoktatási intézmények szakkönyvtáraiba jutottak el márciusban az Egyenlő Bánásmód Hatóság kutatási eredményeit tartalmazó kiadványok. A hatóság hét társadalomtudományi kutatása 2010-2014 között a diszkriminációs mechanizmusok feltárására irányult, azok mintázatát és ok-okozati összefüggéseit elemezte. A kiadványokat, oktatófilmet és információs szórólapokat is tartalmazó csomagokat az egyenlőbánásmód-referensek adták át a megyei közintézményeknek.
A Cseh Ombudsmani Hivatal munkatársainak látogatása az EBH-ban
Az Egyenlő Bánásmód Hatóság elnöke és munkatársai 2015. március 20-án munkalátogatáson fogadták a Cseh Ombudsmani Hivatal két képviselőjét.
Megújúlt ügyféltér az EBH székhelyén
Oktatófilm. Készítette az Egyenlő Bánásmód Hatóság.